laion/Wikipedia-Exotic huggingface dataset:
Snapdeal

Snapdeal.com הוא שוק מקוון אשר משרדיו הראשיים בניו דלהי, הודו. החברה הוקמה בשנת 2010 על ידי קונאל באל (Kunal Bahl), בוגר וורטון ורוהיט בנסאל (Rohit Bansal) שלמד ב IITD (מכון טכנולוגי בדלהי). האתר המקוון הצליח לצבור קהל משתמשים עצום במהירות ותוך שנתיים כבר היה ל-3 בגודלו בהודו (אחרי Amazon ו Flipkart) עם מעל 20 מיליון משתמשים ומעל 4 מיליון מוצרים למכירה. סנאפדייל, פלטפורמת המכירות המובילה בהודו, השיקה את 'חנות הגאווה האלקטרונית של הודו' לקראת יום העצמאות ה -74 במדינה. החנות האלקטרונית מציעה פריטים בעלי נושא פטריוטי. יש בה גם מוצרים של אומנים הודים, אורגים, אומנים ויזמות נשים. ב -12 החודשים האחרונים Snapdeal הוסיפה 75,000 ספקים של מוצרים קטנים לפלטפורמה וכעת יש יותר מ -500,000 מוכרים רשומים בפלטפורמה שלה. למרות חייה הקצרים של החברה היא גייסה הון בקצב מהיר והיקפים חריגים: ינואר 2011: 11 מיליון דולר מ "Nexus" ו "Indo-US" יולי 2011: 45 מיליון דולר מ "Bessemer" ומשקיעים קיימים 50 מיליון דולר נוספים מ "eBay" ומשקיעים קיימים פברואר 2014: 133 מיליון דולר בהובלת eBay, ‏"Kalaari Capital" ומשקיעים קיימים אוקטובר 2014: 627 מיליון דולר מ "Softbank" ביוני 2010 רכשה את אתר הקניות הבנגלורי Grabbon.com באפריל 2012 רכשה את אתר קניות הספורט בדלהי "esportsbuy.com" במאי 2013 רכשה את החנות המקוונת Shopo.in אתר האינטרנט הרשמי של Snapdeal Snapdeal, ברשת החברתית פייסבוק Snapdeal, ברשת החברתית אקס (טוויטר) Snapdeal, ברשת החברתית אינסטגרם Snapdeal, באתר פינטרסט MTS Staff Writer, Snapdeal Launches ‘Pride Of India’ E-Store, MARTECHSERIES, ‏4-9-2020 ערך זה הוא קצרמר בנושא הודו ובנושא כלכלה. אתם מוזמנים לתרום לוויקיפדיה ולהרחיב אותו.
אידלגו

אידלגו (בספרדית: Hidalgo) הוא שם משפחה ספרדי שמקורו בתואר האצולה הספרדי אידלגו. נכתב לעיתים הידלגו (על בסיס ההגייה האנגלית של השם). האם התכוונתם ל... מיגל אידלגו קוסטייה – כומר שהיה ממנהיגי המאבק לעצמאות מקסיקו מקומות: אידלגו (מדינה) – מדינה במקסיקו הקרויה על שם מיגל אידלגו אי קוסטייה גואדלופה אידלגו - עיר במקסיקו שהתמזגה לתוך מקסיקו סיטי הסכם גואדלופה אידלגו – הסכם שנחתם בעיר גואדלופה אידלגו ב-1848 בין מקסיקו וארצות הברית לאחר מלחמת ארצות הברית–מקסיקו הידלגו (מחוז בטקסס) – מחוז במדינת טקסס בארצות הברית הידלגו (מחוז בניו מקסיקו) – מחוז במדינת ניו מקסיקו בארצות הברית אישים: אן אידלגו – ראש עיריית פריז אדוארד הידלגו – מזכיר הצי של ארצות הברית בממשלו של הנשיא ג'ימי קרטר מישל הידלגו – כדורגלן ומאמן כדורגל צרפתי שונות: הידלגו (סרט) – סרט קולנוע שיצא לאקרנים ב-2004
סן-לואי (או-רן)

סן-לואי (בצרפתית: Saint-Louis; בגרמנית: Sankt-Ludwig, "סנקט לודוויג") היא קומונה בעלת 19,600 תושבים, במזרח צרפת, בסמוך למשולש הגבולות בין צרפת, גרמניה ושווייץ. הקומונה שייכת לקנטון אוניג ברובע מילוז(אנ') במחוז או-רן, בחבל גראנד אסט. סן לואי ממוקמת על קו הגבול עם העיר השווייצרית בזל ובסמוך לקו הגבול עם העיר הגרמנית וייל אם ריין. נמל התעופה בזל-מילוז-פרייבורג נמצא בשטחה המוניציפלי של העיר. הקומונה כוללת כיום גם את האזורים שהיו פעם הכפרים בורגפלדן (Bourgfelden) ונובג (Neuweg) - שנודע גם בשם סן-לואי-לה-שוסי (Saint-Louis-la-Chaussée) או נוואג (Näiwaag) באלזסית). בעיר קיימת קהילה יהודית בת כמה עשרות משפחות ובית כנסת פעיל, בנוסף קיימת בעיר ישיבה קטנה חשובה מהוותיקות בצרפת בשם "אור התלמוד" מיסודו של הרב משה מאיר רב העיר לשעבר ובראשות הרב ראובן מאיר. בשנת 2016 הוא עלה לישראל, והעביר את הניהול לבן שלו הרב יעקב מאיר. במקום מתגורר גם חתנו הרב אליעזר מור העוזר לו בניהול הישיבה. כמו כן קיים מתחת לבניין של הישיבה בית ספר אורתודוקסי לכלל היהודים האורתודוקסים שגרים במקום, בניהולה של הרבנית מאיר (אשתו של ראש הישיבה הרב יעקב מאיר). מדיה וקבצים בנושא סן-לואי בוויקישיתוף אתר האינטרנט הרשמי של סן-לואי סן-לואי, ברשת החברתית אקס (טוויטר)
אלונאים

אלונאים (שם מדעי: Fagales) היא סדרה של צמחים בעלי פרחים. הסדרה יורשת את שמה בעברית מהסוג - אלון ובשפות אחרות נקראת על שם הסוג אשור (Fagus). בסדרה נכללות כיום המשפחות הבאות: שדריים (Betulaceae), הכוללת את השדר, את האלנוס ואת הלוז קזואריניים (Casuarinaceae), הכוללת את הקזוארינה אלוניים (Fagaceae), הכוללת את האלון, את האשור ואת הערמון אגוזיים (Juglandaceae), הכוללת את המין אגוז מלך והפקאן מיריקיים (Myricaceae) אשורים דרומיים (Nothofagus), הכוללת את הסוג אשור דרומי Ticodendron מדיה וקבצים בנושא אלונאים בוויקישיתוף אלונאים, באתר ITIS (באנגלית) אלונאים, באתר NCBI (באנגלית) אלונאים, באתר האנציקלופדיה של החיים (באנגלית) אלונאים, באתר Tropicos (באנגלית) אלונאים, באתר GBIF (באנגלית) אלונאים, באתר אנציקלופדיה בריטניקה (באנגלית) אלונאים באתר הגנים הבוטניים של מיזורי
חנן דשא

חנן ("פוקסי") דשא (1915 - יולי 2006) היה קצין מנהלה בפלמ"ח ומפקד חיל ההספקה בצה"ל (קצין ההספקה הראשי) בשנים 1957–1960, בדרגת אלוף-משנה. לאחר שחרורו היה מנהל חברת מפעלים פטרוכימיים בישראל. דשא נולד בשם האנס קליינבלט במרש אוסטרבה שבבוהמיה (אז בתחומי האימפריה האוסטרו-הונגרית, כיום בצ'כיה). גדל באודרברג (אנ'), למד באוניברסיטת פראג והיה חבר בתנועת הנוער מכבי הצעיר. הוא הצליח להימלט מעירו יומיים לפני כיבושה על ידי הנאצים במרץ 1939. ביולי 1939 הצליח להעפיל דרך יוון והצטרף לקבוצה שהגיעה לארץ ישראל והתיישבה בנהלל. משם עבר לכפר יהושע ושם התגייס למשטרת היישובים ושימש כנוטר באזור חמדיה. בהמשך הצטרף לקומונה שעבדה באזור חיפה, שם נישא ללינה לבית וייסקופף ונולדו להם שני ילדים: מיכאל ומרים (המכונה "מיקי"), וב-1941 עברו לקיבוץ גבעת חיים. ב-1943 התגייס דשא לפלמ"ח. בתחילה היה בפלוגה ג' באשדות יעקב ובהמשך שובץ במטה האפסנאות של הפלמ"ח. הוא מונה לקצין מנהלה בפלמ"ח והשתתף בארגון מבצעים רבים במלחמת העצמאות: מבצע נחשון, מבצע יפתח, מבצע דני, מבצע יואב, מבצע חורב ומבצע עובדה. דשא היה פעיל בארגון האספקה לשיירות שעלו לירושלים. הוא פעל לצִדו של יגאל אלון גם במבצעים באזור הגליל וכן במבצעים בנגב. לאחר מלחמת העצמאות השתתף דשא בכנס הפלמ"ח באוקטובר 1949 ועמד לפרוש מצה"ל בעקבות פרישתם הכפויה של בכירי הארגון מצה"ל. לבסוף, נשאר בצה"ל, ומונה ב-1950 למפקד מחוז הנגב של פיקוד הדרום ולאחר מכן כממלא מקום ראש אגף אפסנאות. ביוני 1957 מונה לקצין אספקה ראשי בדרגת אלוף-משנה. בעת שירותו בתפקיד זה היה אחראי ליישום לקחי מלחמת סיני ובעיקר להקמת מערך ההובלה לצבא הסדיר ולכוחות המילואים. לאחר שחרורו מצה"ל מונה כמנהל המפעלים הפטרוכימיים לישראל, תפקיד שאותו מילא עד פרישתו לגמלאות באפריל 1980. בתקופת מלחמת יום הכיפורים עמד בראש מטה משק לשעת חירום בפיקוד הצפון. דשא נשא לאישה את לינה לבית וייסקופף ונולדו להם שני ילדים: מיכאל ומיקי. חנן דשא, באתר הפלמ"ח אל"ם חנן דשא, באתר חיל הלוגיסטיקה אורי דרומי, דחף אספקה לשיירות שהבקיעו לירושלים, באתר הארץ, 6 ביולי 2006 יצחק רבין: מבחר תעודות מפרקי חייו, באתר גנזך המדינה, עמ' 57-54. קצין-אספקה חדש לצה"ל, מעריב, 3 ביוני 1957 חנן דשא, באתר הפלמ"ח. מחזור שיא במניות, מעריב, 23 באפריל 1980.
קספר (ויומינג)

קספר (באנגלית: Casper) היא בירת מחוז נטרונה במדינת ויומינג בארצות הברית. קספר נמצאת למרגלות הר קספר, בקצה הצפוני של רכס הרי לאראמי, ועל גדות נהר נורת פלאט (North Platte). בעיר מתגוררים כ-55,000 תושבים (נכון ל-2010), מה שהופך אותה לעיר השנייה בגודל אוכלוסייתה בוויומינג, אחרי שאיין, בירת ויומינג. במטרופולין של העיר מתגוררים 75,450 תושבים (נכון ל-2010). באזור בו נמצאת היום קספר שכן מוצב של צבא ארצות הברית שנפתח ב-1859. ב-1865, במהלך קרבות עם האינדיאנים באזור, נהרג חייל בשם קַסְפַּר קולינס. כעבור מספר חודשים שם המוצב שונה לפורט קולינס כהוקרה לקספר קולינס. המוצב ננטש ב-1867. בשנים שלאחר מכן החלו מהגרים להתיישב באזור המוצב וההתיישבות קיבלה את השם קַסְפֶּר, עיוות של שם המוצב כתוצאה משגיאת כתיב במסמכים של הקמת ההתיישבות. קספר היא מרכז מסחרי אזורי בוויומינג. הכלכלה המקומית מסתמכת בעיקר על תעשיית הנפט מאז גילויו באזור בסוף המאה ה-19. את העיר משרת נמל התעופה הבינלאומי קספר-מחוז נטרונה, הנמצא במרחק של 11 קילומטרים צפון-מערבית לעיר. קספר נמצאת על מסלול כביש בין-מדינתי 25, המקשר בין מדינת ניו מקסיקו בדרום ובין צפון ויומינג. מדיה וקבצים בנושא קספר בוויקישיתוף אתר האינטרנט הרשמי של קספר (באנגלית) קספר, באתר אנציקלופדיה בריטניקה (באנגלית) אתר American FactFinder של לשכת מפקד האוכלוסין של ארצות הברית. אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
Put Your Hearts Up

Put Your Hearts Up הוא שיר של הזמרת האמריקאית אריאנה גרנדה. השיר יצא לאור כסינגל ב-12 בדצמבר 2011. חלק מהשיר הוא סימפול של הלהיט "What's Up?" של להקת הרוק 4 נון בלונדס שסולנית הלהקה לינדה פרי אף כתבה את השיר. אלבום הבכורה של גרנדה היה אמור לצאת במהלך שנת 2011 עם חברת ההקלטות "יוניברסל רקורדס", הוקלטו לו 20 שירים שמתוכם נבחרו 13 שיכנסו לאלבום, באותה תקופה גרנדה הייתה נחשבת לאחת מכוכבות הנוער הפופולריות ביותר בארצות הברית ולכן סגנון האלבום היה בסגנון "פופ מסטיק", השיר יצא כסינגל שהיה אמור לקדם את האלבום אך עקב חוסר ההתאמה של גרנדה לחברה האלבום נגנז ולסינגל לא היה קידום רב, בעקבות זאת הוא נכשל ולא הצליח להיכנס למצעדים בעולם, למרות זאת השיר הגיע למעמד של "זהב" בארצות הברית לאחר שמכר יותר מ-500,000 עותקים. בשנת 2013 כאשר גרנדה הוציאה את הסינגל "The Way" היא אמרה על השיר שהוא שנוא עליה ועשה לה רושם ראשוני רע בתור מוזיקאית רצינית, היא אף הוסיפה שהוא יותר מייצג את הדמות שלה ככוכבת ילדים מאשר כיוצרת בוגרת, והסתירה את הקליפ לשיר בערוץ ה-Vevo שלה. מידע על הסינגל "Put Your Hearts Up" באתר מיוזיק בריינז סרטון השיר "Put Your Hearts Up" באתר יוטיוב ThatGoodShit. (2015-07-03), Ariana Grande - Put Your Hearts Up (Official Video) HD, נבדק ב-2017-11-10
הרגאט

הרגאט או הממלכה הישנה (ברומנית: Regatul או Vechiul Regat) הם הכינויים המקובלים אחרי שנת 1918 ברומניה לטריטוריה הבסיסית בה נוסדה "ממלכת רומניה", טריטוריה שכללה את חבל מולדובה כולל מחוז הרצה, חבל ולאכיה ("הארץ הרומנית") כולל אולטניה ומונטניה, וחבל דוברוג'ה כולל (בין 1913–1940) הקדרילטר. האירועים המכוננים עבור ממלכת רומניה הישנה היו חוזה השלום בפריז (1856), איחוד הנסיכויות מולדובה וולאכיה (1859), מלחמת העצמאות של רומניה (חלק מהמלחמה העות'מאנית -רוסית ב-1878-1877), סיפוחה של דוברוג'ה הצפונית לרומניה והעברת דרום בסרביה לאימפריה הרוסית (1878), הכרזת ממלכת רומניה ב-1881 וסיפוח דרום דוברוג'ה (קדרילטר) בשנת 1913. שטח הממלכת רומניה הישנה היה עד שנת 1913 120,732 קמ"ר. בעקבות מלחמת הבלקן השנייה (1913) הוא גדל ב-7,412 קמ"ר - על ידי סיפוח דרום דוברוג'ה או הקדרילטר, על חשבון בולגריה. במהלך מלחמת העולם הראשונה בשנים 1917–1918 חלק גדול של הממלכה נכבש על ידי מעצמות המרכז - גרמניה, אוסטרו-הונגריה ובולגריה. בהסכם שהן כפו על רומניה בחוזה בוקרשט היא נאלצה לוותר על 10,683 קמ"ר לשכניה המנצחות - אוסטרו-הונגריה ובולגריה. בו זמנית בעקבות ההתפתחויות אחרי מהפכת אוקטובר 1917 ברוסיה, ב-27 במרץ 1918 התאחדה ממלכת רומניה עם הרפובליקה הדמוקרטית המולדובנית הצעירה (פלך בסרביה) ושטח הממלכה גדל ב-44,422 קמ"ר. כך באפריל 1918 מנה שטח ממלכת רומניה 161,883 קמ"ר. בסוף 1918בעקבות תבוסת מעצמות המרכז במלחמת העולם הראשונה צורפו ל"רגאט" באופן רשמי חבלים נוספים - טרנסילבניה וצפון בוקובינה (בעקבות התפרקות האימפריה האוסטרו-הונגרית, רשמית בהתאם לחוזי השלום בסן ז'רמן-אן-לה וטריאנון) ושוב הקדרילטר - מה שיצר את רומניה הגדולה ששטחה היה ל-295,049 קמ"ר. בגבולות רומניה כיום (שטח של 237,500 קמ"ר) נכללים, חוץ מטרנסילבניה, כל שטחי הרגאט להוציא את חבל הרצה, אי הנחשים וכמה איים על הדנובה השייכים כיום לאוקראינה, והקדרילטר, שהוחזר בשנת 1940 לבולגריה. עדיין תושבי רומניה שמוצאם בשטחי ה"רגאט" מכונים כיום ברומנית "regățeni" (רֶגֶצֶן), להבדיל מהתושבים דוברי רומנית שמוצאם בטרנסילבניה (ardeleni - אַרְדֶלֶן), בבסרביה (basarabeni - בַּסַרַבֶּן), ובצפון בּוקובינה (bucovineni - בּּוּקוֹבִינֶן). הנסיכויות הרומניות המאוחדות ממלכת רומניה "רגאט" - במילון המבאר של השפה הרומנית DEX
דשא (פירושונים)

האם התכוונתם ל... דשא – קבוצת צמחים חד-פסיגיים ירוקים, עשבים המאופיינים בעלים צרים וארוכים שגדלים ישר למעלה מהאדמה דשא מלאכותי – משטח של סיבים סינתטיים העשוי באופן המדמה את המראה של דשא טבעי. אישים אברהם דשא (פשנל) – אמרגן, מפיק קולנוע ומגלה כישרונות ישראלי שירילי דשא – שחקנית ותסריטאית ישראלית, בתו של אברהם דשא פשנל איל דשא – מנהל ודירקטור ישראלי זיו דשא – ראש המועצה המקומית זכרון יעקב חנן דשא – קצין מנהלה בפלמ"ח, מפקד חיל האספקה בצה"ל, ואיש תעשייה ישראלי מיכאל דשא – סופר, משורר, מחנך וחקלאי ישראלי
רצף שמור

בביולוגיה, רצף שמור הוא רצף זהה או דומה מאוד של חומצות גרעין ב-DNA או ב-RNA או רצף חומצות אמינו בחלבון המופיע במינים שונים ונשמר כמעט ללא שינוי לאורך האבולוציה. ככל שרצף מופיע יותר בעץ פילוגנטי הוא נחשב שמור יותר. מאחר שמידע גנטי מועבר בדרך כלל מהורים לצאצאים באמצעות גנים, גן שהרצף שלו שמור אבולוציונית יקרא גן שמור. מוטציה באזור של רצף שמור מאוד עשויה להיות חמורה, ונמנעת בברירה טבעית. רצפי DNA שמורים מאוד עשויים להיות בעלי ערך פונקציונלי חשוב, אף שבמקרים רבים לא ידוע התפקיד המדויק של כל רצף שמור. ברצפים שמורים ביותר (Ultra-conserved element; UCE) שתוארו לראשונה ב-2004 על ידי גיל בז'רנו, נשמר הרצף במדויק (100%) לפחות בשני מינים שונים. Bejerano, G; Pheasant, M; Makunin, I; Stephen, S; Kent, WJ; Mattick, JS; Haussler, D (2004-05-28). "Ultraconserved elements in the human genome". Science. 304 (5675): 1321–5. doi:10.1126/science.1098119. PMID 15131266. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
פאוני קטלן

בגאומטריית המרחב, פאוני קָטָלָן הם הפאונים התלת-ממדיים הקמורים שחבורת הסימטריות שלהם פועלת טרניזיטיבית על הפאות, אבל לא על הקודקודים. לכן כל הפאות שלהם חופפות זו לזו, אך אינן משוכללות. פאונים אלה דואליים לפאונים הארכימדיים, שחבורת הסימטריות שלהם פועלת טרנזיטיבית על הקודקודים (ולא על הפאות). הם נקראים על שם אז'ן שרל קטלן. יש שלושה-עשר פאונים ארכימדיים, ובהתאם לכך, שלושה-עשר פאוני קטלן. שניים מהם בעלי כיווניות ימנית או שמאלית, וביחד 15 פאונים שונים (עד כדי דמיון במרחב). פאון קטלן מאופיין על ידי תבנית פאות, המכתיבה כמה פאות נפגשות בכל קודקוד של פאה מסוימת. לדוגמה, לפאון שתבניתו היא V4.6.8, יש קודקוד אחד שנפגשות בו ארבע פאות, קודקוד אחד שנפגשות בו שש פאות וקודקוד אחד שנפגשות בו שמונה פאות. תבנית הפאות של פאון קטלן זהה לתבנית הקודקודים של הפאון הדואלי שלו. פאון משוכלל למחצה פאון ארכימדי מדיה וקבצים בנושא פאוני קטלן בוויקישיתוף פאוני קטלן, באתר MathWorld (באנגלית)
המפלגה הליברלית הלאומית

המפלגה הליברלית הלאומית (בגרמנית: NLP, Nationalliberale Partei) הייתה מפלגה ליברלית-לאומית בתקופת הקיסרות הגרמנית. המפלגה, שהתקיימה בין 1866 ל-1918, חרתה על דגלה חתירה לאיחוד לאומי-גרמני של המרכיבים הגרמניים השונים בקיסרות על ידי כלכלה חופשית בעלת שוק ומטבע משותפים, תפיסה תרבותית-צבורית חילונית ותמיכה במודרניזם וקידמה על ידי תיעוש. המפלגה הייתה ביתם של התעשיינים, בעלי ההון והבורגנים האמידים, שראו ברכה בהתפתחות המואצת של הכלכלה הגרמנית תחת שלטונו של אוטו פון ביסמרק. עקב האחוז הגבוה יחסית של יהודים בקרב קבוצות אלה, התמסדה מסורת של תמיכה יהודית במפלגה, שהתבטאה במקביל בפטריוטיות גרמנית מוקצנת של היהודים תומכי המפלגה. בין בכירי המפלגה נמנו הכלכלן היהודי לודוויג במברגר והמשפטן היהודי אדוארד לסקר, אך גם ההיסטוריון האנטישמי היינריך פון טרייצ'קה. בבחירות הראשונות לרייכסטאג של גרמניה המאוחדת ב-1871 זכתה המפלגה ל-30.1% מקולות המצביעים והייתה למפלגה הגדולה ביותר בבית. המפלגה זכתה להצלחה בעיקר בחלקי גרמניה החדשים שמחוץ לפרוסיה, כהנובר, שלזוויג-הולשטיין והסן. מבין 161 המושבים שלה בריכסטאג הראשון, 91 היו מחוץ לפרוסיה. עד שנת 1879 היו המפלגה ואנשיה יד-ימינו של ביסמרק ברפורמות שהנהיג לקראת מדינה מאוחדת, חילונית במרחב הציבורי, הפועלת לפי עקרונות השוק החופשי ומנהלת יחסי חוץ מועילים. בין היתר תרמה המפלגה ליצירת הרייכסבנק, הבנק המרכזי של גרמניה והמטבע המאוחד, הגולדמרק, שתרמו לאיחוד הכלכלות של מרכיביה וסייעו ליצירת משק מודרני. ב-1879 פנה ביסמרק למדיניות פרוטקציוניסטית (הגבלות על השוק החופשי, בעיקר סגירות כלכלית על ידי מכסי מגן), דבר שהוביל לקרע בינו ובין המפלגה. ב-1884 פרש הפלג השמאלי-פרוגרסיבי מן המפלגה והחלק הנותר אימץ עמדות שמרניות ולאומיות יותר מבחינה מדינית. כך תמכה המפלגה בהקמת והרחבת הצי הגרמני הקיסרי לפי תוכניתו של האדמירל אלפרד פון טירפיץ ווילהלם השני, קיסר גרמניה, גם כאשר הדבר הוביל למרוץ חימוש מול בריטניה. בתקופת מלחמת העולם הראשונה הייתה המפלגה חלק מקואליציית המלחמה וצידדה בבניית צי מלחמה גדול, סיפוח שטחים לגרמניה ומלחמת צוללות בלתי מוגבלת. במשך כל קיומה הלך והתחדד במפלגה קרע בין פלג ימני ופלג שמאלי. עם תבוסת גרמניה ב-1918 התפצלה המפלגה לשתיים, המפלגה הדמוקרטית הגרמנית משמאל ומפלגת העם הגרמנית בראשותו של גוסטב שטרזמן מימין. Dan S. White, The Splintered Party: National Liberalism in Hessen and the Reich, 1867-1918, Harvard University Press, 1976 ISBN 978-0674833203 מדיה וקבצים בנושא המפלגה הליברלית הלאומית בוויקישיתוף ערך על המפלגה באתר הלקסיקון האוניברסלי (בגרמנית) פריטים הקשורים למפלגה באתר הארכיון ההיסטורי הגרמני (בגרמנית) המפלגה הליברלית הלאומית, באתר אנציקלופדיה בריטניקה (באנגלית) Jews and the German State: The Political History of a Minority, 1848-1933 עמ' 225
לאוטראר רוטהורנר

לאוטראר רוטהורנר (בגרמנית Lauteraar Rothörner) הוא הר ברכס האלפים הברניים המתנשא לגובה 3,478 מטר מעל פני הים, בקנטון ברן בשווייץ. ההר נמצא במזרח הרכס המרכזי של האלפים הברניים ברכס החוצה את הרכס המרכזי לרוחבו המתחיל בהר מטנברג שמעל העיירה גרינדלוולד וממשיך דרך ההרים קליין שרקהורן, שרקהורן, לאוטרארהורן, קליין לאוטרארהורן והוגיהורן ועד להר הלאוטראר רוטהורנר, שם מסתיים הרכס מעל קרחון פינסטראר. הלאוטראר רוטהורנר יחד עם ההוגיהורן והקליין לאוטרארהורן מפרידים גם בין קרחון פינסטראר וקרחון סטראלג (Strahlegg Glacier) המהווים יחד עם קרחון לאוטראר את קרחון אונטראר. מדיה וקבצים בנושא לאוטראר רוטהורנר בוויקישיתוף לאוטראר רוטהורנר באתר Hikr
פאלאדה (אסטרואיד)

פאלאדה (באנגלית: Fallada. שם מלא: 14025 פאלאדה; שמות חלופיים: 1994 RR11‏; 1985 TH‏; 1998 MY30) הוא אסטרואיד שממוקם בחגורת האסטרואידים. הוא התגלה ב-2 בספטמבר 1994, בידי האסטרונום הגרמני פריימוט בורנגן (אנ') במצפה קרל שוורצשילד (אנ') בטוטנבורג (אנ') שבמזרח תורינגיה, גרמניה. האסטרואיד נקרא על שם הסופר הגרמני הנס פאלאדה. האסטרואיד פאלאדה באתר נאס"א
קליין לאוטרארהורן

קליין לאוטרארהורן (בגרמנית Klein Lauteraarhorn) הוא הר ברכס האלפים הברניים המתנשא לגובה 3,737 מטר מעל פני הים, בקנטון ברן בשווייץ. ההר נמצא במזרח הרכס המרכזי של האלפים הברניים ברכס החוצה את הרכס המרכזי לרוחבו המתחיל בהר מטנברג שמעל העיירה גרינדלוולד וממשיך דרך ההרים קליין שרקהורן, שרקהורן, לאוטרארהורן, קליין לאוטרארהורן והוגיהורן ועד להר הלאוטראר רוטהורנר, שם מסתיים הרכס מעל קרחון פינסטראר. הקליין לאוטרארהורן יחד עם ההוגיהורן והלאוטראר רוטהורנר מפרידים גם בין קרחון פינסטראר וקרחון סטראלג (Strahlegg Glacier) המהווים יחד עם קרחון לאוטראר את קרחון אונטראר. מדיה וקבצים בנושא קליין לאוטרארהורן בוויקישיתוף קליין לאוטרארהורן באתר Hikr
פאלאדה

פאלאדה הוא שם משפחה. האם התכוונתם ל... ג'ורג'ה אמיל פאלאדה (Palade) - רופא וחוקר אמריקאי בתחום הביולוגיה של התא הנס פאלאדה (Fallada) - סופר גרמני, יוצר "לבד בברלין" פאלאדה (אסטרואיד) – אסטרואיד בחגורת האסטרואידים הקרוי על שמו של הנס פאלאדה
קויבישב (פירושונים)

קויבישב (ברוסית: Куйбышев ‏Kuybyshev) האם התכוונתם ל... ולריאן קויבישב – מהפכן ופוליטיקאי סובייטי על שמו: העיר סמרה בין השנים 1935–1991 מחוז סמרה שנקרא "מחוז קויבישב" (אובלסט) בין השנים 1936–1991 קויבישב (מחוז נובוסיבירסק) – בירת מחוז משנה קויבישב במחוז נובוסיבירסק; בשמה הנוכחי מאז 1935 קויבישב (מחוז משנה) – אחד מ-30 מחוזות המשנה המוניציפליים של מחוז נובוסיבירסק שברוסיה (לחצו לצפייה במיקומו בתוך מחוז נובוסיבירסק ) שמה של העיר בולגר (בטטרית: Болгар) שבטטרסטן בין השנים 1935–1991 מאגר קויבישב (ברוסית: Ку́йбышевское водохрани́лище ‏Kuybyshevskoye Vodokhranilishche) – מאגר מים (או אגם מלאכותי) על נהר הוולגה; הגדול באירופה מבחינת שטח פניו המגיע ל-6,450 קמ"ר (לחצו לצפייה במפה )
דאניאל

דאניאל (בערבית: دانيال) היה כפר ערבי בארץ ישראל, בירכתי השפלה וכ-5 קילומטרים דרומית מזרחית ללוד. הכפר שכן סמוך לכביש הראשי מיפו לירושלים (כיום כביש 1). הכפר קרוי על שם נבי-דאניאל, מבנה מקאם מהתקופה הממלוכית בארץ ישראל שהיה ממוקם על גבעה בצדו הצפוני של הכפר, המזוהה עם דן בן יעקב. בשנת 1863, ביקר חוקר ארץ ישראל ויקטור גרן בכפר וכתב. ב-5 במאי, בשעה שש ועשר דקות בבוקר יצאתי מלוד בכיוון לדרום מזרח. בשעה שש וחצי חציתי נחל קטן שנאמר לי כי שמו ואד אלאערב. בשעה שש וארבעים וחמש דקות חציתי עוד נחל, קצת יותר גדול. זה אחד היובלים של ואדי בדרוס, ששמו מזכיר את פטרוס הקדוש, שם שהמסורת כורכת בלוד ובסביבתה בשל הנס שחולל שם השליח הזה. בשעה שבע הגעתי למסגד קטן על רמה. הוא מחזיק קבר של קדוש בשם נבי דאניאל (סביבו גדלים עצי זית אחדים ודקל). סמוך לו יש כפר שמניין בתיו כארבעים, ואף הוא קרוי דאניאל. לא הרחק מבתי המגורים ראיתי שם מספר גדול למדי של ממגורות המיועדות לאיסום תבן, שעורה וחיטה. על שום מה ניתן שם הנביא דניאל ליישוב הזה ולקבר שבמסגד? בפי התושבים עצמם אין תשובה, וההיסטוריה עוברת על זאת בשתיקה . במפקד אוכלוסין 1922 של ארץ ישראל נמנו בכפר 277 תושבים. בסקר האוכלוסין המנדטורי משנת 1945, נאמדה אוכלוסייתו ב-410 תושבים מוסלמים והוא השתרע על שטח של 2,808 דונמים. לבד מבתי מגורים, היו בכפר בית ספר לבנים שנפתח ב-1945 וכן מסגד (עומדים גם כיום על תילם). במהלך השלב הראשון של מבצע דני נכבש היישוב ותושביו עזבוהו. שנה לאחר מכן, יושב על ידי עולים חדשים ושמו הוסב לכפר דניאל. מהכפר שרדו מספר מבנים שחלקם נותרו נטושים וחלקם משמשים את תושבי היישוב והקהילה. מבנה מהכפר דאניאל המשמש היום כארכיון ובית זיכרון מבנה מפואר במיוחד שמשמש היום לחנות רהיטים ומסעדה שרידי מבנה שניצב היום נטוש במרכז כפר דניאל מפת הכפר וסביבתו משנת 1942 מדיה וקבצים בנושא דאניאל בוויקישיתוף מיכאל יעקובסון: סקירה על שרידי הכפר הערבי דאניאל בין בתי כפר דניאל, באתר 'חלון אחורי' 20 בנובמבר 2014 מפה עם ציון המקום Neby Daniel וגם ציון המקאם, בגליון Ramleh של מפה משנת 1918 בהוצאת צבא בריטניה, באתר הספרייה הלאומית, אוסף המפות ע"ש ערן לאור אלי שילר, קברי הנביאים באסלאם בתוך: "דת ופולחן וקברי קדושים מוסלמים בארץ-ישראל", ירושלים, הוצאת ספרים אריאל, 1996, עמוד 53 ויקטור גרן, תיאור גאוגרפי, היסטורי וארכאולוגי של ארץ - ישראל - כרך ראשון : יהודה (א), יד יצחק בן-צבי, 1982, עמוד: 224 מפקד אוכלוסין 1922, עמוד 22 נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
כוכב הצפון (פירושונים)

האם התכוונתם ל... כוכב הצפון – כוכב הקרוי גם פולאריס ראו גם פולאריס (פירושונים) הקוטב השמיימי הצפוני - הנקודה הדמיונית על כיפת השמים שמהווה את נקודת המפגש של ציר כדור הארץ איתה נורת'סטאר – דמות בדיונית של גיבור-על מבית מארוול קומיקס כוכב הצפון (סדרת טלוויזיה) – סדרת נעורים ישראלית כוכב הצפון (שכונה) – שכונת מגורים בצפון-מערב תל אביב כוכב הצפון (שיר) - שיר שכתבו דידי מנוסי (מילים) ויוחנן זראי (לחן) ללהקת פיקוד צפון ואשר הוקלט שוב בפי סולן הלהקה דני בן ישראל כוכב הצפון (מקומון) – מערכת מקומונים בגליל
הרינגטון

האם התכוונתם ל... אישים: אל הרינגטון – כדורסלן אמריקאי ג'ון הרינגטון – סופר ומשורר אנגלי ג'יימס הרינגטון – תאורטיקן פוליטי אנגלי ג'יי הרינגטון – שחקן קולנוע וטלוויזיה אמריקאי דן הרינגטון – שחקן פוקר ושש-בש מקצועי אמריקאי דזמונד הרינגטון – שחקן קולנוע וטלוויזיה אמריקאי פול הרינגטון – זמר אירי, זוכה אירוויזיון 1994 יחד עם צ'ארלי מק'גטיגן קיט הרינגטון – שחקן קולנוע וטלוויזיה אנגלי ריצ'רד הרינגטון – שחקן ולשי אחר: שריונית מרמון הרינגטון – שריונית בריטית
צלפאים

צלפאים (שם מדעי: Brassicales) היא סדרה של צמחים בעלי פרחים. הסדרה יורשת את שמה בעברית מהסוג צלף, ובשפות אחרות נקראת על שם אחד הסוגים החשובים שבה - כרוב (Brassica). מיני הסדרה מכילים גלוקוזינולטים (נקראים גם שמן חרדל), השחלה עילית והיא בעלת שלושה עלים (שחלילים). השיליה דפנית ועובר הזרע בדרך כלל ירוק. בסדרה נכללות כיום המשפחות הבאות: מצליבים (Brassicaceae), הכוללת את הכרוב ואת החרדל צלפיים (Capparaceae), הכוללת את הצלף פפאיים (Caricaceae), הכוללת את הפפאיה מורינגיים (Moringaceae), הכוללת את המינים מורינגה רותמית ומורינגה מכונפת רכפתיים (Resedaceae), הכוללת את המין רכפתן מדברי סלוודוריים (Salvadoraceae), הכוללת את המין סלוודורה פרסית טרופאוליים (Tropaeolum), הכוללת את כובע הנזיר Setchellanthus Tovaria Limnanthaceae Koeberliniaceae Gyrostemonaceae Pentadiplandra Akaniaceae Bataceae Borthwickia ובה מין אחד Emblingia ובה מין אחד מדיה וקבצים בנושא צלפאים בוויקישיתוף צלפאים, באתר ITIS (באנגלית) צלפאים, באתר NCBI (באנגלית) צלפאים, באתר Tropicos (באנגלית) צלפאים, באתר GBIF (באנגלית) צלפאים, באתר אנציקלופדיה בריטניקה (באנגלית)
חורב

האם התכוונתם ל... הר חורב – שמו השני של הר סיני מבצע חורב – ממבצעי צה"ל במלחמת העצמאות חורב (ספר) – ספר השקפה והגות של רש"ר הירש חורב (רשת חינוך) – רשת בתי ספר דתית לאומית בירושלים; בין מוסדותיה: ישיבת חורב – ישיבה תיכונית בירושלים אולפנת חורב – אולפנה לחינוך לבנות חורב (רמת גן) – מוסדות חינוך הפועלים ברמת גן ומשתייכים לחינוך העצמאי חורב (כתב עת) – כתב עת תורני כיכר חורב – כיכר בחיפה בה נמצא "מרכז חורב" הוצאת חורב – הוצאה לאור שפעלה בליפסיאה הוצאת ספרים חורב ירושלים – הוצאת ספרים העוסקת בספרי קודש אישים: יחיאל חורב – הממונה על הביטחון במשרד הביטחון נעם חורב – פזמונאי ישראל עמוס חורב – אלוף בצה"ל ונשיא הטכניון שאול חורב – תא"ל בצה"ל, מפקד שייטת הצוללות, סגן מפקד חיל הים ומנכ"ל הוועדה לאנרגיה אטומית ליאור חורב – איש יחסי ציבור ויועץ אסטרטגי-תקשורתי-פוליטי ישראלי חרוב (פירושונים)